cyanic-selkie/wikianc huggingface dataset:
Ann-Louise Skoglund
Aktiv
Skoglund overraska stort og vann 400 meter hekk i EM 1982 i Aten med tida 54,57 sekundar. Ho vart så nummer seks på same distansen under friidretts-VM 1983 i Helsinki. Året deretter kom ho på femteplass då dei olympiske sommarleikane 1984 fann stad i Los Angeles, men var einast to hundredels sekund bakom bronsevinnaren.
Medaljar og plasseringar i internasjonale meisterskap
Ho er medlem av Sveriges Olympiska Kommitté.
Blaiklockbreen
Blaiklockbreen er ein isbre 16 nautiske mil lang, som flyt nord frå Turnpike Bluff, så nordvest til Mount Provender og Mount Lowe vest i Shackletonkjeda. Han vart først kartlagt i 1957 under Commonwealth Trans-Antarctic Expedition (CTAE), og kalla opp etter Kenneth V. Blaiklock, leiaren for ei fremre gruppe under CTAE i 1955–56 og landmålar med gruppa som kryssa polen i 1956–58.
Äppelbo
Äppelbo er ein tettstad i Vansbro kommun i Dalarnas län i landskapet Dalarna i Sverige. I 2005 hadde tettstaden 261 innbyggjarar.
Vokalisten David Palmer
David Palmer er ein USA-amerikansk songar, låtskrivar og fotograf, mest kjend som tidlegare medlem av Steely Dan og som tekstforfattar på Carole King-hitten  «Jazzman».
Lake Bull
Lake Bull er ein liten innsjø 1 km aust for Lake Vanda i Wright Valley i Victoria Land. Namnet verkar å ha blitt brukt i 1960-åra, truleg i samband med nærliggande Bull Pass, eller kalla opp etter fysikaren Colin Bull, som passet er kalla opp etter.
Bullseye Lake
Bullseye Lake er eit lite tjern som ligg nær midten av eit ellipseforma søkk i Insel Range, 49 km nordaust for Mount Boreas i Victoria Land. Namnet vart nytta i 1964 av den amerikanske geologen Parker E. Calkin og er skildrar visstnok plassering og den vesle storleiken.
Kvalodden
Kvalodden eller Kujira-misaki er eit lite nes heilt nord på Padda i Lützow-Holmbukta. Det vart kartlagd av norske kartografar frå flyfoto teken under Lars Christensen-ekspedisjonen, 1936-37. Det vart kartlagd på ny av Den japanske antarktisekspedisjonen (JARE), 1957–62, og namngjeve Kujira-misaki (Kvalodden).
Vettakollen stasjon
Vettakollen stasjon er ein av stasjonane på Holmenkollbanen. Stasjonen ligg 196,7 moh. Stasjonen heitte opphavleg Greveveien, men namnet vart endra allereie eit par månader etter at strekninga opna 31. mai 1898. Vettakollen var kollen til Grimelund gard, og namnet kjem av ordet vete som tyder varde.
Stasjonsbygninga vart bygd i 1907, og var i ein periode funksjonærbolig for banen. Stasjonen hadde tidlegare eit postkontor som tok i mot post og sende det nedover mot Majorstua. I dag er det ein pizzeria i desse lokalane.
Einerslekta
Einerslekta (Juniperus) er ei slekt av buskar og låge tre i sypressfamilien (Cupressaceae). Einerar kan bli opptil 40 meter høge, men er vanlegvis under 20 meter. Hoplantane har frøkapslar som former noko som liknar bær (og ofte blir kalla bær). Dei er vanlegvis blå, men kan vera raude eller gule hjå nokre artar.
I Norden og Noreg veks vanleg einer (Juniperus communis ssp communis) og underarten fjelleiner (Juniperus communis ssp alpina) i høgare strøk.
Artar
Einerslekta blir delt inn i to grupper og fem undergrupper. Det er usemje om ein skal 52 eller 67 arter til denne botaniske gruppa. Nokre artar i slekta er:
Juniperus-gruppa – spisse nåler Sabina-gruppen – skjelaktige nåler
Dawson-Lambtonbreen
Dawson-Lambtonbreen er ein isbre med store bresprekkar på søraustsida av Weddellhavet like vest for Bruntisen. Han vart oppdaga i januar 1915 av ein britisk ekspedisjon leia av Ernest Shackleton. Han namngav isen etter Elizabeth Dawson-Lambton, som støtta ekspedisjonane til Shackleton økonomisk.
Lully Foothills
Lully Foothills er ei stor gruppe fjelltoppar og nunatakar som strekkjer seg 15 nautiske mil (28 km) frå nordaust til sørvest mellom Vivaldibreen og LeMay Range vest på sentrale delar av Aleksanderøya i Antarktis. Det vart truleg først sett frå lufta og grovt kartlagd av U.S. Antarctic Service (USAS) i 1940. Det vart kartlagd på nye i detalj frå flyfoto tekne under Ronne antarktiske forskingsekspedisjon (RARE), 1947–48, av Searle frå Falkland Islands Dependencies Survey (FIDS) i 1960. Det vart namngjeve av United Kingdom Antarctic Place-Names Committee (UK-APC) etter Jean-Baptiste Lully (1639–87), ein fransk komponist.
Fylkesveg 708 i Østfold
Kommunar og knutepunkt
Erstatta av fylkesveg 128
Kapp Krasinskij
Kapp Krasinskij er eit nes i isbremmen langs kysten av Dronning Maud Land, mellom Bukhta Dublitskij og Bukhta Kamenev. Neset vart fotografert frå lufta av den norske antarktisekspedisjonen i 1958-59 og vart kartlagd frå desse bileta. Det vart òg kartlagd i 1961 av Den sovjetiske antarktisekspedisjonen som namngav det etter G.D. Krasinskij, som deltok på fleire ekspedisjonar til Antarktis.
Uratom
Uratom (primeval atom) er ei eldre nemning på tilstanden til universet ved starten av utvidinga, like etter big bang. Omgrepet vart innført av den belgiske kosmologen Georges Lemaître (1894–1966), som føresilte seg at dette uratomet bestod av elementærpartiklar.
På same måte syner ureldkula (primeval fireball) til den same tilstanden. Heile universet var då fylt av ei «eldmørje» som bestod av særs energirike elementærpartiklar og stråling. Tettleiken og temperaturen i denne eldmørja var særs høg, men på grunn av utvidinga minka både tettleiken og temperaturen.
Hydrografi
Hydrografi er den delen av havforskinga som omhandlar dei kjemiske og fysiske tilhøva i havvatnet, som salinitet, temperatur og sirkulasjon. Ein som jobbar med hydrografi vert kalla ein hydrograf.
Omgrepet omfattar òg arbeidet som ligg til grunn for utgjevinga av sjøkart, skildringar av farvatn, tidevasstabellar og liknande.
Langs norskekysten er det Statens kartverk, Sjøkartverket som utfører kartleggingsarbeidet og gjev ut sjøkart.
Cornwallbreen i Coats Land
Cornwallbreen er ein isbre 9 nautiske mil lang, som flyt sør frå Crossover Pass i Shackletonkjeda og flyt saman med Recoverybreen aust for Ram Bow Bluff. Han vart først kartlagt i 1957 under Commonwealth Trans-Antarctic Expedition, og kalla opp etter general sir James Handyside Marshall-Cornwall, eit medlem av Committee of Management under Commonwealth Trans-Antarctic Expedition, 1955–58.
Visdomsboka
Skriftet er skrive på gresk av alksandrinske jødar i hundreåret før Kristi fødsel. Det er prega av bibelsoge og jødisk tradisjon, men det tar òg opp hellenistiske, universalistiske tankar og filosofiske idear, som når omgrepet «visdom» vert drøta i lys av doktrina om logos slik ho vart lagt fram av dei stoistiske filosofane.
Visdomen framstår som ein guddommeleg, kreativ reiskap, ei utstråliing frå Gud.
Mount Liszt
Mount Liszt er eit snødekt fjell, kring 600 moh, med ein bratt skrent på søraustsida, som ligg 5 nautiske mil (9 km) nordaust for Mount Grieg på Beethoven Peninsula, sørvest på Aleksanderøya i Antarktis. Fleire fjell i nærleiken dukka først opp på kart av Ronne antarktiske forskingsekspedisjon (RARE), 1947-48. Dette fjellet vart kartlagd frå flyfoto tekne under RARE av Searle frå Falkland Islands Dependencies Survey (FIDS) i 1960. Det vart namngjeve av United Kingdom Antarctic Place-Names Committee (UK-APC) etter Franz Liszt (1811–86), ein ungarsk komponist.
Hovdeneset
Hovdeneset er eit nes som markerer nordenden av Langhovde på austkysten av Lützow-Holmbukta. Det vart kartlagd av norske kartografar frå flyfoto teken under Lars Christensen-ekspedisjonen, 1936-37. Det vart kartlagd av Den japanske antarktisekspedisjonen (JARE), 1957–62, og namngjeve Langhovde-kita-misaki (Langhovde-nordneset) på grunn av plasseringa på Langhovde.
Mount McArthur i Antarktis
Mount McArthur er det høgaste fjellet (kring 1450 moh.) i Walton Mountains, sør på Aleksanderøya i Antarktis. Det vart namngjeve av United Kingdom Antarctic Place-Names Committee (UK-APC) etter Malcolm McArthur, ein geofysikar i British Antarctic Survey (BAS) ved Stonington Island, 1971–73. som arbeidde nord på Aleksanderøya.
Thomas G:son
Thomas Gustafsson, kjend som Thomas G:son, er ein svensk komponist og musikar.
Eurovision
G:son er mest kjend for dei 65 songane han har skrive til dei nasjonale uttakingane til ni ulike land i Eurovision Song Contest: 37 for Sverige, elleve for Spania, seks for Noreg, fire for Finland, fire for Danmark, to for Polen, og éin kvar for Latvia, Romania, Belgia og Malta. Bidraget i den rumenske uttakinga vart diskvalifisert. Sju av bidraga vann ei nasjonal uttaking og fekk vere med vidare i Eurovision Song Contest. Han har òg skrive det svenske bidraget i Junior Eurovision Song Contest 2010 og det georgiske bidraget i Eurovision Song Contest 2013.
Melodifestival 2001
Saman med Henrik Sethsson skreiv G:son songen «Lyssna till ditt hjärta» som deltok i Melodifestival 2001, den svenske uttakinga til Eurovision Song Contest 2001. Songen vart framført av Friends, som vann finalen med 237 poeng; 105 frå juryen og 132 frå sjåarane. G:son fekk dimed representere Sverige.
Eurovision Song Contest 2001
Sverige deltok i Eurovision Song Contest 2001 i København i Danmark og enda på femteplass med 100 poeng; ti frå Danmark, åtte frå Israel, Irland, Tyrkia, Storbritannia og Malta, sju frå Island og Estland, seks frå Latvia, fem frå Portugal, Spania og Polen, fire frå Kroatia, tre frå Bosnia-Hercegovina og to frå Noreg, Russland, Litauen og Frankrike. Songen hadde no fått engelsk tekst og tittelen «Listen To Your Heartbeat». På grunn av den høge plasseringa vart Sverige sikra ein plass i tevlinga året etter.
Melodifestivalen 2006
Etter å ha vunne Melodifestivalen 2006 som låtskrivar fekk G:son representere Sverige i Eurovision Song Contest 2006 i Aten i Hellas. Songen «Invincible» vart framført på engelsk av Carola. G:son skreiv songen saman med Carola Häggkvist, Bobby Ljunggren og Henrik Wikström.
Eurovision Song Contest 2006
I Eurovision Song Contest 2006 i Aten deltok Sverige i semifinalen og enda på fjerdeplass med 214 poeng; tolv frå Portugal, Danmark og Malta, ti frå Finland, Island og Noreg, åtte frå Andorra, Irland og Monaco, sju frå Slovenia, Polen, Estland, Spania og Moldova, seks frå Armenia, Bosnia-Hercegovina, Romania, Storbritannia og Israel, fem frå Kviterussland, Albania, Belgia, Litauen og Latvia, fire frå Bulgaria, Ukraina, Nederland, Kroatia, Serbia og Montenegro, Sveits og Tyskland, tre frå Russland, to frå Kypros og eitt frå Makedonia. Landet kvalifiserte seg til finalen der dei enda på femteplass med 170 poeng; ti frå Noreg, Danmark og Albania, åtte frå Andorra og Portugal, sju frå Latvia, Finland, Irland, Slovenia, Estland, Polen og Island, seks frå Spania, Malta, Ukraina og Armenia, fem frå Israel, Romania, Litauen, Belgia, Kviterussland og Monaco, fire frå Storbritannia, tre frå Bosnia-Hercegovina, Frankrike og Kroatia, to frå Sveits, Moldova og Russland og eitt frå Makedonia og Serbia og Montenegro. Sverige sat rekord i å få flest poeng utan nokre tolvarar.
Selecția Națională 2007
G:son hadde skrive songen «Lovestruck» til Selecția Națională 2007, den rumenske uttakinga til Eurovision Song Contest 2007 i Helsingfros i Finland. Songen skulle delta i den andre semifinalen, og verte framføry på engelsk av Indiggo. Bidraget vart diskvalifisert av di duoen ikkje møtte opp til prøvane og ikkje hadde sendt ein instrumentalversjon av bidraget til Societatea Românǎ de Televiziune. Duoen møtte heller ikkje opp til filminga av promovideoen til bidraget av di dei hadde nokre konsertar i USA. Songen vart òg skulda for å vere plagiat, men det vart funnen ut at dette ikkje var sant.
Melodi Grand Prix 2007
G:son skreiv songen «Ven a bailar conmigo» til Melodi Grand Prix 2007, den norske uttakinga til Eurovision Song Contest 2007 i Helsingfros i Finland. Songen vart framført på engelsk og spansk av Guri Schanke. Bidraget deltok fyrst i den andre semifinalen og gjekk direkte vidare til finalen. I finalen var bidraget eitt av fire som gjekk vidare til gullfinalen. Bidraget vann til slutt med 108 541 røystar, og fekk representere Noreg med «Ven a bailar conmigo». G.Son skreiv òg songen «Rocket Ride», saman med Knut-Øyvind Hagen og Andreas Rickstrand. Songen deltok i den tredje semifinalen, der han vart framført på engelsk av Jannicke Abrahamsen. Bidraget gjekk vidare til sistesjansen, og var eitt av to bidrag som gjekk vidare til finalen. I finalen var bidraget eitt av fire som gjekk vidare til superfinalen, og G:son hadde 50 prosent sjanse for å vinne tevlinga. «Rocket Ride» enda på andreplass med 78 443 røystane, men fekk ikkje representere Noreg.
Eurovision Song Contest 2007
Etter å ha vunne Melodi Grand Prix 2007 og Misión Eurovisión 2007 som låtskrivar hadde G:son to bidrag med i Eurovision Song Contest 2007 i Helsingfors i Finland, høvesvis «Ven a bailar conmigo», framført på engelsk og spansk av Guri Schanke, og «I Love You mi vida», framført på spansk og engelsk av D'NASH. «Ven a bailar conmigo» skreiv han åleine og «I Love You Mi Vida» skreiv han saman med Andreas Rickstrand, Tony Sanchez-Ohlsson og Rebeca Pous del Toro. Sidan berre dei fire store, vertslandet og dei ti landa som fekk flest poeng i 2006 var direktekvalifisert til finalen måtte kvart land kvalifisere seg i semifinalen. Noreg deltok i semifinalen 10. mai 2007, medan Spania som var ein del av dei fire store var direktekvalifisert til finalen 12. mai 2007.
«Ven a bailar conmigo» starta som nummer 19 i semifinalen, etter Makedonia med «Mojot svet» av Karolina og før Malta med «Vertigo» av Olivia Lewis. Noreg enda på 18. plass med 48 poeng; sju frå Island og Danmark, seks frå Sverige, fire frå Estland og Spania, tre frå Nederland, Andorra og Armenia, to frå Montenegro, Polen, Portugal og Malta og eitt frå Moldova, Ungarn og Finland. Bidraget gjekk ikkje vidare til finalen av di det ikkje var mellom dei ti beste.
«I Love You Mi Vida» starta som nummer to i finalen, etter Bosnia-Hercegovina med «Rijeka bez imena» av Maria og før Kviterussland med «Work Your Magic» av Dmitry Koldun. Spania enda på 20. plass med 43 poeng; tolv frå Albania, åtte frå Portugal, seks frå Frankrike, fem frå Sveits, fire frå Montenegro, tre frå Belgia, to frå Israel og Malta og eitt frå Hellas.
Piosenka dla Europy 2008
I Piosenka dla Europy 2008, den polske uttakinga til Eurovision Song Contest 2008 i Beograd i Serbia, deltok G:son, saman med Andreas Rickstrand, som låtskrivar med songen «Viva la musica». «Viva la musica» vart framført av Man Meadow. Bidraget enda på tredjeplass i finalen, og fekk ikkje representere Polen.
Piosenka dla Europy 2009
I Piosenka dla Europy 2009, den polske uttakinga til Eurovision Song Contest 2009 i Moskva i Russland, deltok G:son som låtskrivar med songen «Love Is Gonna Get You». Han skreiv songen saman med Andreas Rickstrand, og bidraget vart framført på engelsk av Man Meadow. I finalen enda bidraget på sjetteplass med ni poeng, og fekk ikkje representere Polen.
Dansk Melodi Grand Prix 2010
G:son skreiv songen «In a Moment Like This» saman med Henrik Sethsson og Erik Bernholm. Songen vart framført på engelsk av Chanée og N'evergreen. Bidraget gjekk fyrst vidare til superfinalen, der det tevla i ein semifinalen og gjekk vidare til finalen og vann. G:son fekk representere Danmark. I 2009 var songen send inn til båe den danske og den svenske uttakinga, men vart ikkje teken med. Songen var òg send inn til den svenske uttakinga i 2010, men vart vraka av ein jury som valde ut bidraga som fekk delta.
Eurovision Song Contest 2010
Danmark deltok i den andre semifinalen i Eurovision Song Contest 2010 i Bærum i Noreg og enda på femteplass med 202 poeng; tolv frå Sverige og Romania, ti frå Slovenia, åtte frå Noreg, sju frå Israel, seks frå Aserbajdsjan og Tyrkia, fem frå Litauen, Armenia, Sveits og Ukraina, fire frå Nederland, Irland og Kroatia, tre frå Kypros og Georgia og to frå Bulgaria. Hadde ein berre nytta telefonrøystar hadde bidraget enda på fjerdeplass med 106 poeng og hadde ein berre nytta juryrøystar hadde bidraget enda på sjuandeplass med 83 poeng. Landet kvalifiserte seg til finalen der dei enda på fjerdeplass med 149 poeng; tolv frå Irland, Island, Romanoa, Polen og Slovenia, ti frå Latvia, åtte frå Noreg, Malta og Sverige, sju frå Slovakia, seks frå Storbritannia, fem frå Armenia og Estland, fire frå Aserbajdsjan, Spania, Portugal og Israel, tre frå Litauen, to frå Belgia, Albania, Finland, Makedonia og Nederland og eitt frå Russland. Hadde ein berre nytta telefonrøystar hadde bidraget enda på tredjeplass med 174 poeng og hadde ein berre nytta juryrøystar hadde bidraget enda på sjuandeplass med 121 poeng.
Junior Eurovision Song Contest 2010
Sveriges Television valde ut Josefine Ridell og songen «Allt jag vill ha» til å representere Sverige i Junior Eurovision Song Contest 2010 i Minsk i Kviterussland. G:son skreiv songen saman med Arash, Robert Uhlmann og Johan Bejerholm. Bidraget enda på ellevteplass med 48 poeng; åtte frå Belgia, fire frå Nederland, Latvia og Kviterussland, tre frå Litauen, Ukraina og Makedonia, to frå Serbia, Russland og Armenia og eitt frå Malta. Alle landa fekk òg tolv poeng i starten for å unngå at nokon skulle få null poeng, og desse var gjeve ut av Svante Stockselius.
Dansk Melodi Grand Prix 2011
G:son hadde to bidrag med i Dansk Melodi Grand Prix 2011, den danske uttakinga til Eurovision Song Contest 2011 i Düsseldorf i Tyskland. Dei to bidraga var «Let Your Heart Be Mine», skriven saman med Jeppe Federspiel og Lars Sjelle og framføry på engelsk av Jenny Berggren, og «25 Hours a Day», skriven saman med Erik Bernholm og Henrik Sethsson og framført på engelsk av Le Freak. «Let Your Heart Be Mine» gjekk ikkje vidare frå finalen til superfinalen, og kva for plass bidraget enda på er ikkje kjend. «25 Hours a Day» gjekk vidare til superfinalen, men enda på andreplass. Ingen av bidraga fekk representere Danmark.
Destino Eurovisión
Saman med Antonio Sánchez-Ohlsson skreiv G:son songen «Abrázame» til Destino Eurovisión, den spanske uttakinga til Eurovision Song Contest 2011 i Düsseldorf i Tyskland. Lucía Pérez, som gjekk vidare frå semifinalerundane der ein framførte tidlegare Eurovision-bidrag, framførte songen på spansk i finalen. I den fyrste delen av finalen enda bidraget på ein delt tolvteplass, men gjekk ikkje vidare. Ifylgje reglane fekk songen med flest poeng av juryen gå vidare i finalen. Både Pérez og ein del av publikum i studio ville ha «Abrázame» vidare, men etter ein diskusjon i juryen vart det stadfesta at dei ville fylgje reglane, og «Que me quiten lo bailao», som òg vart framført av Pérez, gjekk vidare i staden for, og bidraget fekk ikkje representere Spania.
Melodi Grand Prix 2012
Saman med Tommy Berre og Ovidou Jacobsen skreiv G:son songen «High On Love» til Melodi Grand Prix 2012, den norske uttakinga til Eurovision Song Contest 2012. Songen vart framført på engelsk av Reidum Sæther. Bidraget enda på tredjeplass i den fyrste semifinalen og gjekk vidare til finalen. Plasseringa i finalen er ukjend, men bidraget fekk ikkje representere Noreg.
Melodifestivalen 2012
I Melodifestivalen 2012, den svenske uttakinga til Eurovision Song Contest 2012 i Baku i Aserbajdsjan, deltok G:son som låtskrivar med tre bidrag; «Jag reser mig igen», framført på svensk av Thorsten Flinck og Revolutionsorkestern, «Euphoria», framført på engelsk av Loreen, og «Land of Broken Dreams», framført på engelsk av Dynazty. «Jag reser mig igjen», skriven saman med Ted Ström, deltok i den fyrste semifinalen der han enda på fjerdeplass og gjekk vidare til andresjansen. Bidraget gjekk vidare frå andresjansen til finalen, der han enda på åttendeplass med 43 poeng; 40 frå sjåarane, to frå Bosnia-Hercegovina og eitt frå Noreg. Songen fekk ikkje representere Sverige. «Euphoria», skriven saman med Peter Boström, deltok òg i den fyrste semifinalen, men vann og gjekk direkte til finalen. Bidraget vann finalen med 268 poeng; 154 frå sjåarane, tolv frå Bosnia-Hercegovina, Estland, Kypros, Irland, Noreg og Tyskland, ti frå Frankrike, Malta og Ukraina og seks frå Belgia og Storbritannia. G:son fekk med dette representere Sverige. «Land of Broken Dreams», skriven saman med Thomas Johansson, deltok i den fjerde semifinalen, enda på fjerdeplass og gjekk vidare til sistesjansen. Bidraget gjekk ikkje vidare til finalen, og fekk heller ikkje representere Sverige.
Eurovision Song Contest 2012
Spania, som var direktekvalifisert til finalen, enda på tiandeplass med 97 poeng; tolv frå Portugal, ti frå Israel, åtte frå Storbritannia og Sveits, seks frå Kypros, Frankrike, Romania, Belgia, Austerrike og Nederland, fem frå Bosnia-Hercegovina, fire frå Estland og Sverige, tre frå Finland og Bulgaria, to frå Island og eitt frå Ungarn og San Marino. Hadde ein berre nytta telefonrøystar hadde bidraget enda på 18. plass med 45 poeng og hadde ein berre nytta juryrøystar hadde bidraget enda på femteplass med 154 poeng.
Malta Eurovision Song Contest 2013
Saman med Philip Vella og Gerard James Borg skreiv han songen «Ultraviolet» som deltok i Malta Eurovision Song Contest 2013, den maltesiske uttakinga til Eurovision Song Contest 2013. Bidraget vart framført på engelsk av Jessika i semifinalen. Songen var éin av 16 som gjekk vidare til finalen, der han enda på åttandeplass med 19 poeng; tolv frå juryen og sju frå sjåarane. G:son fekk ikkje representere Malta.
Dansk Melodi Grand Prix 2013
G:son og Peter Boström skreiv songen «We Own The Universe» som deltok i Dansk Melodi Grand Prix 2013, den danske uttakinga til Eurovision Song Contest 2013 i Malmö i Sverige. Songen vart framført av Daze. Biraget gjekk ikkje vidare til superfinalen, og fekk heller ikkje representere Danmark. Kva for plass bidraget enda på er ikkje kjend.
Melodifestivalen 2013
I 2012 sende G:son inn fem songar til Sveriges Television (SVT) som vart teken med i Melodifestivalen 2013, den svenske uttakinga til Eurovision Song Contest 2013 i Malmö i Sverige. Dei fem bidraga var «On Top of the World», framført av Swedish House Wifes, «Alibi», framført av Eddie Razaz, «In and Out of Love», framført av Martin Rolinski, «Trivialitet», framført av Sylvia Vrethammar, og «Tell the World I'm Here», framført av Ulrik Munther. «On Top Of The World» og «Alibi» skreiv han saman med Peter Boström, «In and Out of Love» skreiv han saman med Andreas Rickstrand, «Trivialitet» skreiv han saman med Calle Kindbom og Mats Tärnfors og «Tell the World I'm Here» skreiv han saman med Peter Boström og Ulrik Munther. «On Top Of The World» enda på sjetteplass i den andre semifinalen. «Alibi» og «In and Out of Love» enda på høvesvis sjette- og tredjeplass i den tredje semifinalen, og sistnemnde gjekk vidare til andresjansen der han enda på tredjeplass. «Trivialitet» og «Tell the World I'm Here» deltok i den fjerde semifinalen, der dei enda på høvesvis sjuande- og andreplass. «Tell the World I'm Here» gjekk vidare til finalen og enda til slutt på tredjeplass. Ingen av bidraga fekk representere Sverige.
Eurovision Song Contest 2013
G:son vart vald ut av Sakartvelos sazogadoebrivi mauts'q'ebeli til å skrive det georgiske bidraget i Eurovision Song Contest 2013 i Malmö i Sverige. Songen «Waterfall» vart framført av Sopho Gelovani og Nodiko Tatishvili. Georgia deltok i den andre semifinalen og enda på tiandeplass med 63 poeng; tolv frå Armenia, ti frå Aserbajdsjan, sju frå Israel, seks frå Hellas, fire frå Latvia, Makedonia, Malta, Island, Ungarn og Spania, tre poeng frå Bulgaria og eitt poeng frå San Marino. Hadde ein berre nytta telefonrøystar hadde bidraget enda på 13. plass med ei rangering på 9,89 og hadde ein berre nytta juryrøystar hadde bidraget enda på femteplass med ei rangering på 6,05. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg til finalen der dei enda på 15. plass med 50 poeng; ti frå Armenia og Aserbajdsjan, åtte frå Litauen, sju frå Ukraina, fem frå Russland og Hellas, tre frå Moldova og to frå Montenegro. Hadde ein berre nytta telefonrøystar hadde bidraget 23. plass med ei rangering på 17,08 og hadde ein berre nytta juryrøystar hadde bidraget enda på 13. plass med ei rangering på 12,10.
Britta Bilač
Britta Bilač, fødd Britta Vörös, er ein tysk-slovensk tidlegare høgdehoppar fødd i Saalfeld i Thüringen i dåverande Aust-Tyskland. Ho vart europameister i høgdehopp i 1994 med personleg rekord på to meter jamnt.
Jacob Christian Prebensen
Jacob Christian Wetlesen Prebensen var ein kjøpmann, skipsreiar, trelasthandlar og stortingsmann frå Risør. Nikolai Prebensen var bror hans.
Britta Bilač
Aktiv
Britta Vörös vann i 1990 høgdehopptevlinga i den siste innandørsmeisterskapen i DDR med eit hopp på 1,91 m. Same våren kom ho med 1,94 m på andreplass i innandørs-EM i Glasgow, einast den dåverande landskvinna, Heike Henkel, hoppa betre.
Diskografien til Poco
Dette er ei liste over diskografien til Poco.
Britta Bilač
Aktiv
I november 1991 gifta Vörös seg med den slovenske lengdehopparen Borut Bilač. Frå sesongen etter representerte ho Slovenia. Etter at Britta Bilač enda på 15. plass ved dei olympiske sommarleikane i Barcelona i 1992 sigra ho året etter i høgdetevlinga ved Mellomhavsleikane, medan ho enda på ellevteplass under verdsmeisterskapen i Stuttgart.
Jacob Christian Prebensen
Prebensen vart utdanna i handelsfaget under opphald i Nederland og Skottland. Han overtok i 1876 faren sine forretningar i Risør. Desse voks mykje i Prebensen si tid og omfatta handel, utreiing av skip, skipsverft, trelasthandel, sagbruk og høvleri, mylnebruk, eksport av is. Han eigde store skogeigedomar i Gjerstad og Treungen, på det meste hadde han hand om om lag 150000 dekar. I 1910 kom verksemda under administrasjon, og firmaet vart avvikla.
Britta Bilač
Aktiv
Ved europameisterskapen 1994 i Helsinki sette Bilač ny personleg rekord då ho svinga seg over 2,00 meter og vann ein klar siger. For den prestasjonen vart ho kåra til årets idrettsutøvar i Slovenia. Våren 1995 fekk ho sølvmedaljen under innandørs-EM 1995 i Barcelona, bakom Alina Astafei, men framom Heike Henkel. Sidan vart Bilač nummer ni under Sommar-OL i 1996 og nummer sju ved VM 1997.
Jacob Christian Prebensen
Prebensen var ordførar i Risør frå 1880 til 1909. Han var styreformann for fellesfløytinga i Gjerstad, Nærstad og Vegårshei. Elles hadde ein rekke verv i både offentleg og privat teneste.
Britta Bilač
Aktiv
Bilač var slovensk meister i høgdehopp i 1992, 1993 og 1997.
Jacob Christian Prebensen
Prebensen var for perioden 1892-94 vald til stortingsmann for Risør og partiet Høgre. På tinget var han 1892-93 medlem av gasje- og pensjonskomiteen, i 1894 møtte han ikkje. Tidlegare, 1886-88, hadde han vore fyrste varamann på Stortinget for Risør, møtte då frå 11. juni 1888.
Han døydde 1911 i Søndeled.
Lake Canopus
Lake Canopus er ein liten innsjø 65 meter oppfor Lake Vanda i Wright Valley i Victoria Land. Han vart namngjeven av Eighth Victoria University of Wellington Antarctic Expedition i 1963–64, etter Canopus, som var losen til Menelaus, kongen av Sparta.
Hydrometri
Hydrometri er måling av vassføringa i innsjøar og elvar, samt botnprofil og vasstverrsnitt og dei tilknytte rørsletilhøva.
Hydrologi
Hydrologi (frå gr. ὕδωρ: hydōr, «vatn» og λόγος: logos, «lære») er studiet av vasskrinslaupet og vassressursar i hydrosfæren. Studiet av vatn i berggrunn og jord vert kalla hydrogeologi. Faget er ein disiplin innan geovitskap.
Altranstädt-traktaten i 1707
Altranstädt-traktaten eller Altranstädt-kovnensjonen vart signert mellom Karl XII av Sverige og Josef I av Det tysk-romerske riket den 31. august 1707. Han slo fast rettane til protestantane i Schlesien.
Historisk samanheng
Sjølv om reformasjonen hadde påverka Schlesien i stor grad, hadde dei habsburgske keisarane gjort ein motreformasjon i provinsen på 1700-talet. Særleg i Øvre Schlesien var dette ein suksess: tidleg på 1700-talet var nesten halvparten av innbyggjarane i Schlesien katolikkar, og kring 1000 kyrkjer hadde vorte omgjort frå protestantiske til katolske kyrkjer.k Freden i Westfalen (1648) verna berre protestantane i hertugdøma Brieg, Liegnitz, Münsterberg, Öls, Wohlau og i byen Breslau. I hertugdøma Jauer, Glogau og Schweidnitz, fekk protestantane lov til å halde tre «fredskyrkjer» (Friedenskirchen) utanfor bymurane. Etter 1675, vart berre Breslau og hertugdømet Oels spart for motreformasjonen, og «fredskyrkjene» vart oppheva, trass i protestar frå Sverige og protestantiske statar i Det tysk-romerske riket.
Under den store nordiske krigen hadde Karl XII av Sverige marsjert armeen sinn gjennom Schlesien og okkupert Kurfyrstedømet Sachsen, der han tvinga fienden, kurfyrsten August den sterke, inn i Altranstädt-traktaten i 1706.
Vilkår
Under opphaldet i Altranstädt i Sachsen, nær Leipzig, forhandla Karl XII fram ein avtale til med den habsburgske keisaren. Josef I gjekk med på å gje attende fleire kyrkjer til dei protestantiske samfunna og tillet å reise seks «nådekyrkjer». «Nådekyrkjene» vart reist i Freystadt, Hirschberg, Landeshut, Militsch, Sagan og Teschen, 125 kyrkjer vart gjevne attende. Josef I stoppa òg vidare motreformasjonar. Tre protestantiske kyrkjeråd vart tillatne, og lutheranismen vart teke opp att i Schlesien.
Avtalen vart forhandla i Altranstädt frå april 1707. Josef I signerte konvensjonen for å hindre Karl XII frå å gå inn i den spanske arvefølgjekrigen på fransk side, og heldt ei streng romersk-katolsk linje i dei andre arveområda sine. Då Schlesien vart ein prøyssisk provins i 1742, verna den protestantiske prøyssiske kongen dei romersk-katolske sine rettar og eigedomar med freden i Breslau.
Glenbreen
Glenbreen er ein isbre som er minst 7 nautiske mil lang, som flyt sør i Shackletonkjeda i Antarktis og saman med Recoverybreen vest for Read Mountains. Han vart først kartlagt i 1957 under Commonwealth Trans-Antarctic Expedition (CTAE) og kalla opp etter Alexander R. Glen, eit medlem av Committee of Management under CTAE, 1955–58.
Hevel Shalom
Hevel Shalom (hebraisk חבל שלום, tyder Shalomregionen) er eit område vest i Negevørkenen nær grensa til Israel med Gazastripa og Sinai i Egypt. Dette området vart valt som eit erstatningsområde for evakuerte frå Yamit.
Lanndsbyar
Landsbyane i Hevel Shalom er hovudsakleg organiserte som moshavim, men somme av dei er kibbutzim òg, i tillegg til ein felleskap. Alle busetnadane er administrerte av Eshkol regionale kommune.
Exotic Creatures of the Deep
Exotic Creatures of the Deep er det 21. studioalbumet til det amerikanske rockebandet Sparks.
Hevel Shalom
Lanndsbyar
Holit, Sufa og Talmei Yosef vart busette av evakuerte frå Yamit.
Hevel Lakhish
Hevel Lakhish (hebraisk חבל לכיש, tyder Lakhishregionen) er eit område sør i sentrale Israel. Det er ein del av den sørlege Shephelah, og ligg mellom Judeafjella og Middelhavet og er kalla opp etter den bibelske byen Lakhish.
Exotic Creatures of the Deep
Utgjeving
Exotic Creatures of the Deep gjorde det like godt som det føregåande albumet, Hello Young Lovers, i Storbritannia, der det nådde litt høgare på UK Album Chart med ein 54. plass. Ei avgrensa utgåve kom ut i pappomslag i mange land med ein plakat. Den japanske utgåva kom med eit bonusspor, «Brenda Is Always in the Way», i tillegg til ein DVD med fem kortfilmar.
Hevel Lakhish
Før den arabisk-israelske krigen i 1948 vart det grunnlagd tre kibbutzim i området Gal On, Gat og Negba. Mellom 1955 og 1961 vart det grunnlagd tjue busetnader til.
Exotic Creatures of the Deep
Utgjeving
Det vart gjeve ut to singlar frå albumet. Den første, «Good Morning» den 12. mai 2008, var på iTunes, som var for første gongen for gruppa. Den andre, «Lighten Up, Morrissey» i mars 2009 kom ut på ein 7-tommra med «Brenda Is Always In The Way» som B-sida. Ingen av singlane gjekk inn på singellista i Storbritannia.
Hevel Lakhish
Området er dekt av tre regionale kommunar - Lakhish, Shafir og Yoav - og ein bykommune, Kiryat Gat. I 2009 budde det 70 200 innbyggjarar i regionen. Alle var jødar.
Exotic Creatures of the Deep
Utgjeving
Exotic Creatures of the Deep vart òg marknadsført i Storbritannia med ei rekkje konsertar kalla «Sparks Spectacular»: 20 konsertar på rad frå 16. mai til 11. juni 2008 i Carling Islington Academy i London, der gruppa spelte eit av dei tidlegare 20 albuma sine i sin heilskap i kronologisk rekkjefølgje. Den siste konserten i Shepherd's Bush Empire i London den 13. juni var premieren på Exotic Creatures of the Deep.
Breitenbach am Inn
Breitenbach am Inn er ein kommune i distriktet Kufstein i forbundslandet Tirol i Austerrike. Kommunen har ei flatevidd på 38 km² og i kring 3 500 ibuarar. Landsbyen Breitenbach ligg 514 meter over havet. Kommunen omfattar elles grendene Haus, Kleinsöll og Schönau.
Magokeodden
Magokeodden er eit nes søraust på Skallen i Dronning Maud Land. Neset stikk ut i fjorden som ligg mellom Skallen og Skallebreen. Det vart kartlagd frå landmålingar og flyfoto teken under Den japanske antarktisekspedisjonen (JARE), 1957-62. Namnet vart gjeve av JARE i 1972.
Anna Gavalda
Gavalda blei fødd i Boulogne-Billancourt i Hauts-de-Seine ved Paris, men familien flytta frå forstaden til landlegare omgjevnader i Eure-et-Loir der ho voks opp to brør og ei syster. Etter at foreldra skilde lag blei ho send til ein katolsk jenteskule, Saint-Esprit à Saint-Cloud. Ho gjekk deretter på Lycée Molière i Paris før ho tok ein mastergrad ved Sorbonne.
Medan ho arbeidde som fransklærar på ein vidaregåande skole, debuterte Gavalda med ei novellesamling under tittelen Je voudrais que quelqu'un m'attende quelque i 1999. Boka blei både ein kritikar- og salssuksess, ho selde meir enn 750 000 eksemplar i heimlandet Frankrike og vann «Grand Prix RTL-Lire» i år 2000. Boka blei omsett til mange språk, inkludert norsk (Eg vil at nokon skal vente på meg) og selde i tjuesju land til saman. Boka fekk mykje ros og er vald ut på bibliotek og skolar over heile verda på fleire språk.
Gavalda sin første roman, Je l'aimais (Eg elska ho) blei gjeven ut i Frankrike i februar 2002 og seinare same år på norsk. Inspirert av sviket i eige ekteskap, blei også denne boka ein stor litterær suksess og ein bestseljar, og blei etterfølgt av den korte barneboka 35 kilos d'espoir (35 kilo med håp).
I 2004 kom den tredje romanen hennar, Ensemble c'est tout, (Saman er ein mindre aleine). Han skildrar livet til fire menneske som bur i eit husvære, ein kjempande ung kunstnar som arbeider som reingjerar om natta, ein ung aristokratisk mistilpassa postkortseljar, ein kokk og ei eldre bestemor. Denne boka, på 600 sider, er ein bestseljar i Frankrike og er blitt omsett til nær 40 språk.
Fram til 2007 var bøkene seld i meir enn 3 millionar eksemplar i Frankrike. Ensemble c'est tout blei skapt om til ein vellykka film i 2007 av Claude Berri, med Audrey Tautou og Guillaume Canet. Den første romanen, Eg elska ho, blei filma i 2009 av Zabou Breitman.
Verk
Den første boka er omsett til norsk av Ragnar Hovland, dei fem neste av Tove Bakke.
Ardala
Ardala er ein svensk tettstad i Skara kommun i Västra Götalands län i landskapet Västergötland. I 2005 hadde tettstaden 741 innbyggjarar.
Hundreårsbølgje
Ei hundreårsbølgje er ein statistisk utrekna bølgjestorleik. Ho vert definert som høgda på den største bølgja som i gjennomsnitt vil inntreffe ein gong per hundre år for ein viss plassering.
Sannsynet for at denne bølgjehøgda vert oppnådd minst ein gong i løpet av hundre år er 63 %.
Hundreårsbølgjene på norsk kontinentalsokkel er typisk 25 meter sør på sokkelen (ved Ekofisk), aukande til om lag 29 meter ved Gullfaksfeltet og 31 meter på Haltenbanken. I Barentshavet er hundreårsbølgha i storleiksorden 29 meter.
Storleiken på hundreårsbølgja blir berekna ut frå statistiske analysar av observasjonar av bølgjehøgd eller data frå bølgjemodellar (engelsk hindcast). Storleiken vil variere etter geografisk plassering, klima, årstid med meir. Dei vanlegaste statistiske metodane er
Når ein skal tilpasse dataa til ein gjeven fordeling er det òg fleire respekterte metodar. Dei mest vanlege vert kalla minste kvadrats metode (engelsk minimum least square), mest trulege tilpasning (engelsk maximum likelihood estimate) og momentmetoden (engelsk method of moment).
Hundreårsbølgja brukast i ingeniørmiljø i samband med dimensjonering av skip, kaiar, dammar og oljeplattformar.
Det kan òg reknast ut bølgjehøgder for andre tidsperiodar enn hundre år, til dømes ei tjueårsbølgje, ei femtiårsbølgje eller til og med titusenårsbølgje.
I overført tyding blir uttrykket «hundreårsbølgje» òg nytta om andre sjeldne og dramatiske hendingar, som til dømes uroa i finansmarknadane hausten 2008.
Hypolimnion
Hypolimnion (av hypo- og gresk 'innsjø') er den djupare, kalde delen av vassmassane i ein innsjø under sommarstagnasjonen. På grunn av ei skarp temperaturlagdeling i innsjøen om sommaren, er vassmassane i hypolimnion avstengt frå direkte påverknader av prosesser på overflata til innsjøen (til dømes vind).
Benny Motzfeldt
Benny Anette Motzfeldt var ein norsk kunsthandverkar (teikning, glas, måling). Ho er mest kjend for sine bidrag til glaskunsten med nye materiale og teknikkar.
Motzfeldt var fødd i Åsen. Ho var utdanna ved Statens håndverks- og kunstindustriskole (1931-35) og debuterte på Haustutstillinga i 1936 med teikningar og akvarellar. Lenge var ho i hovudsak aktiv teiknar, og vart engasjert som teiknar til glaskunst ved Christiania Glasmagasin (1955) og Hadeland Glassverk (1955-67). Seinare var ho kunstnarisk leiar ved Randsfjord Glassverk (1967-70), men flytta til Glasshytta ved PLUS i Fredrikstad som ho leidde i perioden 1970-79. Ho hadde sitt glas-gjennombrot med utstillinga saman med Synnøve Anker Aurdal på Röhska Museet i Göteborg (1970). Ei vandreutstilling gjekk i USA og Europa over fleire år (1976-82).
Store delar av samlinga hennar vart gitt det Nordenfjeldske Kunstindustrimuseum og sett i permanent utstilling Tre kvinner - tre kunstnere (med Hannah Ryggen og Synnøve Anker Aurdal). Benny Motzfeldt døydde i Oslo.
Mimas Peak
Mimas Peak er eit spisst, kjenneleg fjell, med ei høgd opp mot kring 1 000 moh, som ligg vest for toppen av Saturnbreen og 9 nautiske mil (17 km) vest for Dione Nunataks søraust på Aleksanderøya i Antarktis. Det vart oppdaga og fotografert frå lufta av Lincoln Ellsworth den 23. november 1935, og kartlagd frå desse bileta av W.L.G. Joerg. Fjellet vart oppdaga frå avstand i 1949 av Falkland Islands Dependencies Survey (FIDS) og grovt plassert på kartet. Fjellet vart namngjeve av United Kingdom Antarctic Place-Names Committee (UK-APC) etter tilknytinga til nærliggande Saturnbreen. Mimas er ein av månane til Saturn. Fjellet og det omliggande området vart først kartlagd i detalj frå flyfoto tekne under Ronne antarktiske forskingsekspedisjon (RARE), 1947–48, av Searle frå FIDS i 1960.
Knut Johannesson Skaale
Knut J. Skaale, også kalla «Jøra-Knuten», (fødd Knut Johannesson) var ein norsk fartøybyggjar frå Rosendal i Kvinnherad kommune i Hordaland. Skaale bygde om lag hundre fartøy før han døydde. Han er mest kjend for å ha konstruert jakta «Gjøa», som Roald Amundsen brukte då han segla Nordvestpassasjen tidleg på 1900-talet.
Biografi
Knut J. Skaale blei fødd på Nes i Rosendal og var son til fartøybyggjar Johannes Jørgensson. Han flytta seinare til Skaala som han sistpå skreiv seg. Kallenamnet «Jøra-Knuten» fekk han fordi han var frå Jørgens-tunet, som var ei vanleg nemning av personar i Kvinnherad. Skaale byrja som læregut hjå Tørris Skaaluren då han var 16 år gamal, og var nokre år i lære. Skaale bygde deretter sin eigen verv attmed Tørris i dagens Skålevika, der han konstruerte alle fartøya sine. I tillegg dreiv han med eit større rydningsarbeid på faren sin gard. Skaale gifta seg med Anna Farteinsdotter og dei fekk éin son, Knut K. Skåla.
Gjøa
Skaale bygde «Gjøa» etter tinging frå nordlandsskippar Asbjørn Sexe frå Ullensvang, som trengte ei ny jakt. I denne perioden blei Skaale og Sexe godt kjend, og dei korresponderte med kvarandre via brev om skuta og anna virke i kvardagen. Både kona og faren til Skaale blei med i arbeidet med å byggje skuta; blant anna høvla kona delar av kjølen på ho. Han fann mykje av tømmeret ved Bjørgane i Ølve, men masta og rundholtane fekk han hogga på Varaldsøy. Skuta stod klar i 1872 og dei døypte ho «Gjøa» etter kona til Sexe. I 1887 vart ho seld til ein selfangar i Nord-Noreg og det vart lagt ishud på ho. Roald Amundsen kjøpte deretter skuta i 1901 til bruk som ekspedisjonsskip i Arktis.
George Ogden Abell
George Ogden Abell var ein amerikansk astronom som studerte galaksar og galaksehopar. Han er best kjend for katalogen over 2712 rike galaksehopar (1958), som for det meste stamma frå observasjonar har gjorde ved Palomar-observatoriet i samband med undersøkinga Palomar Sky Survey.
Abell-hopane, somme av dei tre milliardar lysår frå jorda, er viktige i astronomien av di dei definerer storskala strukturane i universet. Abell var i stand til å kalkulera storleiken og massen til mange av desse hopane, og fann at minst 90 % av massen i dei måtte stamma frå usynleg materie for at galaksehopane skulle kunna halda seg samla.
Kid Icarus: Uprising
Kid Icarus: Uprising er eit skytespel i tredjeperson utvikla av Project Sora og Sora Ltd. og utgjeve av Nintendo til Nintendo 3DS. Det vart utgjeve internasjonalt i slutten av mars 2012 og er det tredje spelet i Kid Icarus-serien, det første sidan Kid Icarus: Of Myths and Monsters som kom ut i 1991.
Kid Icarus: Uprising går føre seg i ein setting som er laust basert på gresk mytologi. Protagonisten er engelen Pit, som tener gudinna over lyset, Palutena. Når gudinna over mørket, Medusa, returnerer for å øydelegge menneskja, drar Pit på ein serie av oppdrag, først for å kjempe mot henne, deretter mot Hades, herren over underverda. I spelet kontrollerer spelaren Pit, først i segment der han reiser gjennom lufta og skyt på fiendar, deretter i segment på bakken som fungerer som skytespel i tredjeperson. I tillegg til kampanjemodus har spelet modusar der opp til seks spelarar kan tevle mot kvarandre.
Uprising var laga av Masahiro Sakurai etter ein førespurnad frå Satoru Iwata om å utvikle ein lanseringstittel til Nintendo 3DS, som då var under utvikling. Spelet har selt over ein million kopiar og fekk hovudsakleg positiv kritikk, særleg for historia, grafikken, musikken og spelemekanikkane, sjølv om kontrollsystemet fekk blanda mottaking.
Nikolai Prebensen
Nikolai Christian Grove Prebensen var ein norsk embetsmann, politikar og diplomat. Jacob Christian Prebensen var bror hans.
Prebensen var frå Risør, der far hans dreiv handel i stor stil. Han vart student i 1868 og tok juridisk embetseksamen i 1873. Sidan studerte han språk i halvtanna år i Frankrike og England, før han i eit par år var kompanjong i faren si forretning i Risør. I 1876 byrja han som kopist i kyrkjedepartementet, medan han dei fire åra 1877-81 var fullmektig hos sorenskrivar Ferdinand Roll i Romsdal. Deretter arbeidde han vidare som kopist i justisdepartementet fram til 1887. Han var så politimeister i Vardø i to år, i 1889 vart han amtmann i Finnmarkens amt. I 1896 overtok amtmannsembetet i Nedenes amt. Til sist var han 1906-17 norsk minister i St. Petersburg.
Prebensen var ordførar i Vadsø 1892-94. Han var stortingsrepresentant for byane i Finnmark 1892-94 og for Arendal og Grimstad 1904-06. I den fyrste stortingsbolken var han medlem av militærkomiteen, medan han i den siste bolken var president i Odelstinget og formann i protokollkomiteen. I 1905 var Prebensen formann i spesialkomitéen som skulle førebu opprettinga av eit eige norsk konsulatvesen, og kom dermed til å spele ei framskoten rolle under unionsoppløysinga. 29. mars 1906 gjekk han ut av Stortinget for å overta ministerposten i St. Petersburg. Han var medlem av Høgre.
Prebensen vart tildelt 7. juni-medaljen.
Europameisterskapen på skeiser 1953
Europameisterskapen på skeiser 1953 vart avvikla på Hamar stadion laurdag 31. januar og sundag 1. februar 1953. 21 utøvarar frå 7 land deltok i meisterskapen, av dei fire frå Noreg. Dei norske utøvarane var Sverre Haugli, Finn Hodt, Ivar Martinsen og Roald Aas. Deltakarane elles kom frå Austerrike, Finland, Nederland, Storbritannia, Sverige, Ungarn.
Kees Broekman frå Nederland vart europameister, landsmannen Wim van der Voort kom andreplass og norske Ivar Martinsen vart nummer tre. Broekman var bestemann både på 5 000 meter og 10 000 m, Finlands Toivo Salonen gjekk fortast av alle på 500 m og Wim van der Voort stod for bestetida på 1500 m.
Skeise-EM 1953
Dato: 31. januar/1. februar 1953
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
Léon Faucher
Léon Faucher var ein fransk økonom og politikar.
Faucher var fødd i Limoges, men flytta med familien til Toulouse då han var ni. Foreldra blei separaterte i 1816, og Léon Faucher, som stod imot faren sine forsøk på å gjera han til lærling, støtta seg sjølv og mora økonomisk gjennom resten av skulegangen sin ved å designa broderi. Han verka som privatlærar i Paris samtidig som han var student, og bevega seg i retning arkeologi og historie då Julirevolusjonen i 1830 drog han inn i aktiv politisk journalistikk på liberal side. Han var journalist for Temps frå 1830 til 1833, då han blei redaktør for ein kort periode for Constitutionnel. Han starta ei eiga søndagsavis, Le Bien public, som gjekk dårleg økonomisk. I 1834 byrja han arbeida for Le Courrier français, og var redaktør for avisa frå 1839 til 1842, då ho fekk nye eigarar..
Faucher var eit tidleg medlem av Société d'économie politique, som blei skipa i 1842 av Pellegrino Rossi.
Han spesialiserte seg på økonomiske spørsmål, og blei ein ivrig talsmann for frihandel. Han føreslo mellom anna ein romansk tollunion som motstykke til dei tyske tollforeiningane. I 1843 vitja han England for å studera samfunnssystemet der, og gav ut resultat av undersøkingane sine først i Revue des deux mondes og seinare i tobandsverket Etudes sur l'Angleterre (1845).
Som frihandelsforkjempar blei Faucher vald inn i det franske underhuset (Chambre des députés) for Reims i 1847. Etter Februarrevolusjonen i 1848 blei han medlem av den konstituerade nasjonalforsamlinga for Marne. Under president Louis Napoleon blei han minister for offentlege arbeid i 1848, og deretter innanriksminister. Etter eit forsøk på å påverka komande val gjennom brev til prefektar blei han kritisert av nasjonalforsamlinga, og måtte gå av 14. mai 1849. I 1851 blei han innanriksminister att.
Léon Faucher døydde 15. desember 1854 i Marseille, av tyfoidfeber. Han er gravlagd ved Père Lachaise i Paris.
Rigsbanktegn
Riksbanktegn var koparmynt som vart utmynta på Kongsberg 1813–1815 i verdiane 6 og 12 riksbankskilling. Alle norske riksbanktegn er prega med årstalet 1813. Myntane vart inndregne mot slutten av 1815, men dei var likevel gyldige betalingsmiddel i Danmark i tida som følgde. I København og Altona i Danmark vart det utmynta riksbanktegn pålydande 2, 3, 4, 6, 12 og 16 riksbankskilling. Der var 12 sk riksbanktegn gyldig betalingsmiddel til 1818, 16-skillingen til 1839 og dei minste valørane heilt til 1843.
Myntane har påskrifta «RIGSBANKTEGN FOR 6 [eller 12] SKILLING» på reversen og monogrammet til kong Fredrik VI på adversen. Sidan myntane har eit forenkla preg og dei er utmynta i kopar, er dei oppfatta som ein slags erstatningsmynt, men dei sirkulerte som vanlege myntar.